# E L Ő T E R J E S Z T É S

Szigethalom Város Önkormányzat Képviselő-testületének

*2025. május 20. napján 18 órakor tartandó*

*nyilvános, rendes ülésére*

**4.**

**Tárgy**: A helyi adókról szóló rendelet módosítása

**Előadó**: Fáki László polgármester

**Készítette**: Leicht Ilona m.b. adóügyi irodavezető, Balogh Szilvia aljegyző

**Ellenőrizte**: dr. Stiebel Viktória jegyző

*Az előterjesztő megtárgyalásra javasolja*:

Pénzügyi- és Fejlesztési Bizottság (2.)

**Tisztelt Képviselő-testület!**

A helyi önkormányzat adóztatási tevékenységét a helyi adókról szóló 1990. évi C. törvény (továbbiakban: Htv.) alapján és keretei között megalkotott helyi rendelet alapján végezheti. Az adózás eljárási kérdéseit az adózás rendjéről szóló 2017. évi CL. törvény (továbbiakban: Art.), valamint az adóigazgatás rendjéről szóló 2017. évi CLI. törvény (továbbiakban: Air.) szabályozza.

A Htv. felhatalmazása és rendelkezései szerint a települési önkormányzat rendelettel az illetékességi területén helyi adókat vezethet be. Az önkormányzat tehát jogosult, de nem köteles helyi adót működtetni.

Amennyiben az önkormányzat az adóztatás mellett dönt, azaz él azzal a törvényes jogával, hogy helyi adónemet vezet be, akkor önkormányzati rendeletet, azaz jogszabályt alkot.

2024. évben az Állami Számvevőszék *„Az önkormányzatok helyi adóztatási tevékenységének ellenőrzése- Ingatlanadóztatás”* című ellenőrzést folytatott. A helyi rendelet vizsgálatakor megállapította, hogy nincs összhangban a magasabb szintű jogszabályokkal, ezért a helyi adókról szóló rendelet felülvizsgálatát tette szükségessé.

Az intézkedési terv alapján szükségessé vált a helyi adókról szóló rendelet módosítása.

A Képviselő-testület hatályos Szervezeti és Működési Szabályzatának 27. §-a szerint, a rendelet alkotásra irányuló előterjesztésnek a jogalkotásról szóló 2010. évi CXXX. törvény szabályai szerinti előzetes hatásvizsgálatot is tartalmaznia kell.

A jogalkotásról szóló 2010. évi CXXX. törvény 17. § (1) bekezdése értelmében, a jogszabály előkészítője a törvényben meghatározott szempontok alapján, előzetes hatásvizsgálat elvégzésével felméri a szabályozás várható következményeit, melyről a helyi önkormányzat képviselő-testületét tájékoztatni kell.

Előzetes hatásvizsgálat

- Társadalmi hatás: A rendelet-tervezet a jelenlegi adóztatási gyakorlatot fenntartja, ezért társadalmi hatását tekintve változást nem okoz.

- Gazdasági hatása: A beszedett helyi adó az önkormányzat egyik fontos, meghatározó bevétele, mely hozzájárul az önkormányzati, közösségi kiadások finanszírozásához, az önkormányzat gazdálkodását segíti és támogatja.

- Költségvetési hatása: A helyi adó az önkormányzati bevétel egyik jelentős eleme.

- A rendeletnek közvetlen környezeti hatása nincs.

- A rendeletnek közvetlen egészségi hatása, egészségügyi következménye nincs.

- A tervezetnek adminisztratív terheket befolyásoló hatása: A rendelet megalkotásának az adminisztratív terheket tekintve minimális többlet terheket eredményező hatása van. A jelenlegi apparátussal ezen többlet teher megoldható.

- A rendelet megalkotásának szükségessége: Az önkormányzati helyi adó rendelet módosításának szükségességét támasztja alá, hogy a cél a település fejlődése.

- A jogalkotás elmaradásának várható következményei: a település bevételeinek növekedésére a jelenlegi rendelet nem tartalmaz jelentős kedvezményeket.

- A rendelet alkalmazásához szükséges személyi, szervezeti, tárgyi és pénzügyi feltételek: a rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

- A rendelet a meglévő adóztatási gyakorlat fenntartását szolgálja, a meglévő állapotokat nem érinti.

Indokolás

2024. évben az Állami Számvevőszék *„Az önkormányzatok helyi adóztatási tevékenységének ellenőrzése- Ingatlanadóztatás”* című ellenőrzést folytatott. A helyi rendelet vizsgálatakor megállapította, hogy nincs összhangban a magasabb szintű jogszabályokkal, ezért a helyi adókról szóló rendelet felülvizsgálatát tette szükségessé.

Az intézkedési terv alapján szükségessé vált a helyi adókról szóló rendelet módosítása.

A rendelet módosítása az európai uniós jogból eredő kötelezettségek összhangjának megfelel, valamint a jogalkotásról szóló törvény 20. § szerinti egyeztetési kötelezettség nem áll fenn.

A rendelet módosításnak jogi akadálya nincs, az a Képviselő-testület hatáskörébe tartozik, ezért kérem az alábbi határozati javaslatot elfogadni, illetve a módosító rendeletet megalkotni szíveskedjék.

**Határozati javaslat**

Szigethalom Város Önkormányzat Képviselő-testülete úgy dönt, hogy a helyi adókról szóló 18/2018.(X.24.) számú rendeletet módosító rendelet-tervezet szövegét **elfogadja**.

Felelős: dr. Stiebel Viktória jegyző

Határidő: azonnal

***RENDELETALKOTÁS***

Szigethalom Város Önkormányzat Képviselő-testülete úgy dönt, hogy a Képviselő-testület feladatkörébe tartozó szociális szolgáltatásokról szóló 18/2018.(X.24.)önkormányzati rendeletet **módosító rendeletét** az alábbiak szerint **megalkotja:**

**Szigethalom Város Önkormányzat**

**Képviselő-testületének**

**…../2025. (V. 20.) önkormányzati**

**RENDELET-TERVEZETE**

a helyi adókról szóló 18/2018.(X.24.)önkormányzati rendelet (továbbiakban: R.) **módosításáról**

*[1] A helyi adók az önkormányzat működésének és a település működtetésének és fejlesztésének egyik legfontosabb pénzügyi forrását jelentik. Az Szigethalom Város Önkormányzat képviselő-testületének célja, hogy a helyi adórendszer igazságos, átlátható és a lakosság teherbíró képességéhez igazodó legyen, elősegítve ezzel a társadalmi egyensúly megőrzését és a helyi gazdaság fejlődését.*

*[2] Szigethalom Város Önkormányzat Képviselő-testülete az Alaptörvény 32. cikk (1) bekezdés a) és h)* *továbbá a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva, a helyi adókról szóló 1990. évi C. törvény 1.§ (1) bekezdésében és 6. § - ában kapott felhatalmazás alapján a következőket rendeli el:*

1. **§** R. 4. § a) és b) pontja hatályon kívül helyezésre kerül.
2. § R. 4. § e) pont 1. alpontja helyébe a következő rendelkezés lép:

„1. a Htv. 52.§ 26. pontja alapján vállalkozó tulajdonában lévő építmény,”

1. § R. 4. § g) pontja hatályon kívül helyezésre kerül.
2. § R. 4. §-a az alábbi (i) ponttal egészül ki:

„A lakás rendeltetésszerű használata 1993. évi LXXVIII. törvény 7. § (2) pontja alapján értendő.”

1. § R. 7. § a) pontja helyébe a következő rendelkezés lép:

„a) a polgárok személyi adatainak és lakcímének nyilvántartásáról szóló 1992. évi LXVI. törvény 5.§ (2) bekezdésében meghatározott lakás, amelyet az adóalany életvitelszerűen otthonául használ és ott bejelentett állandó lakóhellyel rendelkezik.”

1. § R. 9. §-a helyébe az alábbi szövegezés lép:

„Az adó alapja: az Önkormányzat bel-, illetve külterületén a telek m2-ben számított területe.”

1. § R. 11. § (3) és (4) pontja hatályon kívül helyezésre kerül.
2. § R. 11. § (5) pontja helyébe a következő rendelkezés lép:

Mentes a telekadó alól az az ingatlan, amely a magánszemélyek kommunális adója hatálya alá esik.

1. § R. 12. § helyébe az alábbi szövegezés lép:

„(1) Az adó alapja: az építmények közül az életvitelszerűen használt lakás tulajdon vagy lakásbérleti jog. Több építmény esetén, minden építményre vonatkozik, ami a 1993. évi LXXVIII. törvény 7. § (2) pontja alapján rendeltetésszerű használatra alkalmas.

(2) Az adózás alanya az a magánszemély, aki az adott ingatlanon állandó lakóhellyel rendelkezik és életvitelszerűen ott él.”

1. § R. 14. § b) pontja helyébe az alábbi rendelkezés lép:

„az adott ingatlanban állandó lakóhellyel rendelkező személyek egy főre jutó havi nettó jövedelme nem éri el a mindenkori öregségi nyugdíj legkisebb összegét.”

**Záró rendelkezések**

**Hatályba léptetés**

1. **§** Ez a rendelet 2026. január 1. napján lép hatályba, és a hatályba lépést követő naptól hatályát veszti.

**Fáki László** **dr. Stiebel Viktória**

polgármester jegyző

**Záradék**:

A … önkormányzati rendelet 2025. ……………… napján a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

**dr. Stiebel Viktória**

jegyző

*Melléklet: A helyi adókról szóló 18/2018. (X. 24.) számú rendelet módosításokkal egységes szerkezetben*